ΓΡΑΠΤΗ ΕΡΩΤΗΣΗ E-3076/00

υποβολή: Raffaele Costa (PPE-DE) προς την Επιτροπή

(2 Οκτωβρίου 2000)

Θέμα: Κοινοτικές ενισχύσεις προς τους εκτροφείς γαλακτοπαραγωγών βοοειδών

Έχονταςπόψη ότι

- με βάση τον Κανονισμό ΕΚ αριθ.1257/1999(1), η Ευρωπαϊκή Ένωση χορηγεί χρηματικές συνεισφορές ύψους 190 000 λιρετών Ιταλίας ανά εκτάριο βοσκοτόπου στους γεωργούς που εκτρέφουν τα ζώα τους επί τουλάχιστον 180 ημέρες ετησίως με βοσκή και όχι σε σταύλους"

- ορισμένα είδη όπως το piemontese αντικαταστάθηκαν σταδιακά από άλλα είδη βοοειδώνψηλής γαλακτοπαραγωγής (των ειδών Friesian και Simmental)"

- τα είδη αυτά προσαρμόζονται δύσκολα στη βοσκή με τη ζέστη και ειδικότερα στους λειμώνες των χωρών της Νότιας Ευρώπης, κατά τη διάρκεια των μακρών και πνιγηρών καλοκαιρινών ημερών"

- ο Κανονισμός, αντιθέτως, είναι κατάλληλος για τις χώρες της Βόρειας Ευρώπης (Γαλλία, Ολλανδία, Βέλγιο και Γερμανία π.χ.) όπου χάρη στις κλιματικές και περιβαλλοντικές συνθήκες τα βοοειδή μπορούν να βόσκουν στους λειμώνες"

- ορισμένες προτάσεις για την επανόρθωση αυτής της κατάστασης ανισορροπίας αφορούν την τροποποίηση των κοινοτικών διατάξεων κατά τρόπον ώστε οι εκτροφείς όλων των κρατών μελών να επωφελούνται των ενισχύσεων, ακόμη και όταν η χορτονομή για τα ζώα κόπτεται και μεταφέρεται στους στάβλους"

- η βελτίωση της ποιότητας του γάλακτος και των γαλακτοκομικών προϊόντων συνδέεται στενά με τον διαρκώς βελτιούμενο επισιτισμό των γαλακτοπαραγωγών ζώων με σανό"

- ως εκ τούτου, η απαίτηση για παραμονή των ζώων τουλάχιστον 180 ημερών ετησίως έξω από το στάβλο είναι αυθαίρετη και θα μπορούσε να ενθαρρύνει ακόμη και την απάτη.

Προτίθεται άραγε η Επιτροπή να αναφέρει με ποιόν τρόπο σκοπεύει να αξιολογήσει τις προαναφερθείσες προτάσεις και ποιά μέτρα σκοπεύει να θεσπίσει προκειμένου να επιτραπεί σε όλους τους ευρωπαίους εκτροφείς να επωφελούνται επί ίσοις όροις από τις χρηματικές συνεισφορές που προβλέπονται στα πλαίσια του προαναφερθέντος Κανονισμού, που διασφαλίζει αφενός τη διατήρηση των βοσκοτόπων και, αφετέρου, την εξασφάλιση γαλακτοκομικών προϊόντων καλύτερης ποιότητας:

(1) ΕΕ L 160 της 26.6.1999, σελ. 80.

Απάντηση του κ. Fischler εξ ονόματος της Επιτροπής

(6 Νοεμβρίου 2000)

Η Επιτροπή θεωρεί αναγκαίο να διευκρινίσει ότι στα πλαίσια του κανονισμού αριθ. 1257/99 του Συμβουλίου της 17ης Μαΐου 1999 για την στήριξη της αγροτικής ανάπτυξης από το Ευρωπαϊκό Ταμείο Προσανατολισμού και Γεωργικών Εγγυήσεων (ΕΓΤΠΕ) και τροποποιώντας και καταργώντας ορισμένους κανονισμούς(1) δεν προβλέπεται καμιά ενίσχυση η οποία να έχει ως στόχο την στήριξη της γαλακτοκομικής παραγωγής ή την στήριξη των εκτροφέων γαλακτοφόρων αγελάδων.

Στα πλαίσια του ίδιου κανονισμού και, ιδίως, των γεωργοπεριβαλλοντικών μέτρων που αναφέρονται στα άρθρα 22 έως 24, προβλέπεται αντίθετα ότι χορηγείται στήριξη στους γεωργούς οι οποίοι αναλαμβάνουν τηνποχρέωση για ελάχιστη περίοδο πέντε χρόνων να εφαρμόσουν τις γεωργικές μεθόδους παραγωγής οι οποίες έχουν σχεδιαστεί για την προστασία του περιβάλλοντος και τη διαφύλαξη τηςπαίθρου. Η ενίσχυση που καταβάλλεται στον γεωργό ως αντιστάθμισμα της παρεχόμενης γεωργοπεριβαλλοντικήςπηρεσίας βασίζεται στις απώλειες εισοδήματος και τις πρόσθετες δαπάνες που προκύπτουν από τις δεσμεύσεις αυτές.

Η γεωργοπεριβαλλοντική στήριξη προορίζεται να ενθαρρύνει, ιδίως, τη διαχείριση των βοσκοτόπων χαμηλής έντασης. Στο πλαίσιο αυτό, ορισμένα από τα προγράμματα αγροτικής ανάπτυξης τα οποία έχουν εκπονηθεί από τα κράτη μέλη και εγκριθεί από την Επιτροπή προβλέπουν γεωργοπεριβαλλοντικές πριμοδοτήσεις για την συντήρησης των βοσκοτόπων που είναι στις Άλπεις. Η μέθοδος αυτή παραδοσιακής εκτροφής συνίσταται στο να κρατείται το ζωικό κεφάλαιο (βοοειδή, προβατοειδή και ιπποειδή) στους ορεινούς βοσκότοπους για μια περίοδο που ποικίλει ευρέως συναρτήσει της περιοχής εφαρμογής του μέτρου (μεταξύ 80 και 180 ημερών) και των τοπικών συνθηκών. Η πρακτική αυτή με χαρακτήρα πολύ επεκτατικό θεωρείται ομόφωνα ως αναγκαία για τη διατήρηση της περιβαλλοντικής ισορροπίας των ορεινών περιοχών, που αντιπροσωπεύουν πολύ εύθραυστα οικοσυστήματα από περιβαλλοντική άποψη. Η συντήρηση των βοσκοτόπων στις Άλπεις δημιουργεί πρόσθετες δαπάνες για τους γεωργούς και στο πλαίσιο αυτής της δράσης αμείβεται μέσω μιας πριμοδότησης που ποικίλει ευρέως συναρτήσει της ζώνης εφαρμογής του μέτρου και των τοπικών συνθηκών.

Σκόπιμο είναι να προσδιοριστεί ότι η προαναφερθείσα στήριξη δεν αντιπροσωπεύει με κανένα τρόπο ούτε ενίσχυση στην παραγωγή ούτε άμεση ενίσχυση για τον τομέα των βοοειδών έτσι όπως αυτές προβλέπονται από την εν λόγω κοινή οργάνωση αγοράς.

Βάσει όσων προαναφέρονται, η Επιτροπή δεν θεωρεί ορθό να τροποποιήσει τηνφισταμένη νομοθεσία για να λάβειπόψη της τα επιχειρήματα τα οποία αναφέρει στην ερώτησή του το Αξιότιμο Μέλος του Κοινοβουλίου.

(1) ΕΕ L 160 της 26.6.1999.